gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8547, del 14-05-2019 (2019/4242)

Informació pública de l'expedient d'autorització ambiental integrada, amb avaluació d'impacte ambiental, d'una planta de fabricació de productes ceràmics per mitjà d'enfornat situada en el terme municipal de Figueroles.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8547

Data del DOGV
:   14-05-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/4242


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública de l'expedient d'autorització ambiental integrada, amb avaluació d'impacte ambiental, d'una planta de fabricació de productes ceràmics per mitjà d'enfornat situada en el terme municipal de Figueroles. [2019/4242]  
De conformitat amb el que estableix l'article 30 de la Llei 6/2014, de 25 de juliol, de la Generalitat, de prevenció, qualitat i control ambiental d'activitats a la Comunitat Valenciana, i l'article 36 de la Llei 21/2013, de 9 de desembre, d'avaluació ambiental, se sotmeten a informació pública conjunta els expedientes números 023/17 IPPC i 59/2646-IOQ, relatius, respectivament, als procediments d'autorització ambiental integrada i d'avaluació d'impacte ambiental promoguts per la mercantil Equipe Cerámicas, SL, a Figueroles (Castelló).  
  
- Interessat: Equipe Cerámicas, SL.  
- Emplaçament: carretera CV-190, km 9,1. Terme municipal de Figueroles (Castelló).  
- Projecte: ampliació d'activitat existent de fabricació de productes ceràmics per mitjà d'enfornat.  
- Producció prevista: 2.352.000 m²/any (194,4 t/dia) de taulells.  
Es fa públic perquè se'n prenga coneixement, i perquè les entitats i particulars interessats puguen presentar, en el termini de 30 dies hàbils a partir de l'endemà de la publicació d'aquest anunci en el Diari Oficial de la Generalitat Valenciana, les al·legacions que consideren convenients.  
Durant aquest termini els interessats podran examinar el projecte en la Conselleria d'Agricultura, Medi Ambient, Canvi Climàtic i Desenvolupament Rural, Servei de Prevenció i Control Integrat de la Contaminació, ciutat administrativa 9 d'Octubre, torre 1, 4a planta, c/ de la Democràcia, núm. 77, de València, així com a l'Ajuntament de Figueroles, on estarà exposat en hores d'atenció al públic.  
Finalitzat el període d'informació pública, s'anunciarà en el Diari Oficial de la Generalitat Valenciana, si escau, el moment en què es podrà consultar en la pàgina web de la Conselleria d'Agricultura, Medi Ambient, Canvi Climàtic i Desenvolupament Rural, l'informe relatiu a les al·legacions que, si escau, s'hi presenten.  
  
València, 12 d'abril de 2019.- El director general del Canvi Climàtic i Qualitat Ambiental: Joan Piquer Huerga.
Diari Oficial de la Generalitat Valenciana


Sumari del DOGV 8482, del 08-02-2019 (2019/1204)

Notificació de la sentència dictada en el judici verbal número 322/2017.
------------------------------------------------------------------------

### Dades del document

Número de DOGV
:   8482

Data del DOGV
:   08-02-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/1204


Organisme emissor
:   Jutjat de Primera Instància i Instrucció Número 3 de Mislata

Tipus de document
:   Edicte

Notificació de la sentència dictada en el judici verbal número 322/2017. [2019/1204]  
Natividad Carabal Guaita, lletrada de l'Administració de justícia del Jutjat de Primera Instància i Instrucció número 3 de Mislata (València), mitjançant aquest edicte, faig saber, que en aquest jutjat s'ha acordat la publicació del present acte de comunicació.  
  
«Procediment: judici verbal número 322/2017.  
Demandant: Empresa Mixta Aigües de L'Horta, SA.  
Demandat: Moussa Nding.  
Acte processal que es publica: Sentència de data 4 de febrer de 2019  
  
Objecte: notificació a Moussa Nding, actualment en parador ignorat.  
Manera i termini d'impugnació: aquesta sentència és ferma.»  
  
El text íntegre de la resolució que es publica podrà ser consultat i/o obtindre'n una còpia en la Secretaria d'aquest jutjat en hores d'audiència.  
I atés que aquest demandat, Moussa Nding, es troba en parador ignorat, s'expedeix aquest edicte a fi que li servisca de notificació en forma.  
  
Mislata, 4 de febrer de 2019.- La lletrada de l'Administració de justícia: Natividad Carabal Guaita.
Diari Oficial de la Generalitat Valenciana


Sumari del DOGV 8533, del 23-04-2019 (2019/3955)

Extracte de la Resolució d'1 d'abril de 2019, del rector, per la qual es convoca el programa de mobilitat internacional Erasmus + amb països associats (kA 107) per al curs 2018/2019.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   8533

Data del DOGV
:   23-04-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/3955


Data del document
:   01-04-2019

Organisme emissor
:   Universitat Miguel Hernández d'Elx

Tipus de document
:   Extracte

Descriptors 

:   * ajuda pública

Extracte de la Resolució d'1 d'abril de 2019, del rector, per la qual es convoca el programa de mobilitat internacional Erasmus + amb països associats (kA 107) per al curs 2018/2019. [2019/3955]  
BDNS (identif.): 450344.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Beneficiaris  
Els sol·licitants hauran de ser membres de la plantilla de personal de la Universitat Miguel Hernández d'Elx, (PAS), tant funcionaris com contractats, que es troben en actiu en el moment de la presentació de la sol·licitud i de la realització de l'estada.  
  
Segon. Objecte  
Incentivar la mobilitat del personal de la UMH per a una major interrelació entre les universitats i institucions d'educació europees, que permeta ampliar i enriquir la seua oferta lectiva, obtindre formació i experiència sobre bones pràctiques que contribuïsquen a millorar les aptituds requerides en el seu actual lloc de treball, fomentar l'intercanvi de coneixements i experiències pedagògiques, i enfortir l'Espai Europeu d'Educació Superior.  
  
Tercer. Bases reguladores  
Accessibles en:  
http://registro.umh.es/files/2019/04/RE\_2019\_001\_7278.pdf  
  
Quart. Quantia  
Quantitat màxima per dia: 180 ?.  
  
Cinqué. Termini de presentació de sol·licituds  
El termini de presentació de sol·licituds serà de 10 dies hàbils comptadors a partir de l'endemà de la data de publicació de l'extracte d'aquesta convocatòria en el Diari Oficial de la Generalitat Valenciana (DOGV)  
  
Sisé. Altres dades  
L'import total estimat de l'ajuda és de 2,760 ?. La destinació concretada que es correspon amb el programa Eramus + concedit per a accions de mobilitat internacional en la institució d'educació superior Universitat Andina Néstor Cáceres Velásquez de Juliaca al Perú.  
  
Elx, 1 d'abril de 2019.- El rector: Jesús Tadeo Pastor Ciurana.
Diari Oficial de la Generalitat Valenciana


Sumari del DOGV 8675, del 12-11-2019 (2019/9943)

Informació pública de l'aprovació de l'informe ambiental i territorial estratègic de la modificació puntual del Pla general municipal d'ordenació urbana, relativa als articles 234.1, 234.2, 236 i 236.bis de les normes urbanístiques.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8675

Data del DOGV
:   12-11-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/9943


Data del document
:   16-10-2019

Organisme emissor
:   Ajuntament de Vila-real

Tipus de document
:   Anunci

Descriptors 

:   * Vila-real
    * pla d'urbanisme
    * administració local

Informació pública de l'aprovació de l'informe ambiental i territorial estratègic de la modificació puntual del Pla general municipal d'ordenació urbana, relativa als articles 234.1, 234.2, 236 i 236.bis de les normes urbanístiques. [2019/9943]  
De conformitat amb el que preveu l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, es fa públic que la Junta de Govern Local, en sessió del dia 1 d'octubre de 2019, va adoptar per unanimitat l'acord la part dispositiva del qual té el següent tenor literal:  
  
Primer. Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual del Pla general municipal d'ordenació urbana de Vila-real, que té per objecte la modificació de l'article 234.1, 234.2, 236 i 236.bis de les normes urbanístiques del Pla general, per considerar que no té efectes significatius en el medi ambient.  
  
  
Segon. Ordenar la publicació de la resolució de l'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes establits en l'article 51.7 de la LOTUP.  
  
Tercer. Aquesta resolució d'informe ambiental i territorial estratègic pel procediment simplificat no és susceptible de cap recurs per considerar-se un acte de tràmit, sense perjudici dels recursos que, si escau, siguen procedents en via contenciosa administrativa davant de l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen convenients en dret.  
  
Vila-real, 16 d'octubre de 2019.- L'alcalde: José Benlloch Fernández.
Diari Oficial de la Generalitat Valenciana


Sumari del DOGV 8637, del 18-09-2019 (2019/8407)

Notificació de la sentència dictada en el rotlle d'apel·lació número 364/2019.
------------------------------------------------------------------------------

### Dades del document

Número de DOGV
:   8637

Data del DOGV
:   18-09-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/8407


Organisme emissor
:   Audiència Provincial d'Alacant

Tipus de document
:   Edicte

Notificació de la sentència dictada en el rotlle d'apel·lació número 364/2019. [2019/8407]  
Apel·lant: Lela Khelidze i Iosebi Khelidze.  
Procurador: Carlos Martín Roger Belli.  
Lletrat: Antonio José Gascón Castillo.  
Apel·lat: Comunitat de Propietaris de l'Edifici San Juan de Alicante (comunitat general i comunitat escala 7).  
Procurador: Juan Carlos Olcina Fernández.  
Lletrat: Adolfo Gómez Giménez-Giron.  
Apel·lat no comparegut: Giorgberidze Rusudan.  
Inmaculada Rubio Sáenz, lletrada de l'Administració de justícia de la Secció Cinquena de l'Audiència Provincial d'Alacant, mitjançant aquest edicte faig saber que en el recurs d'apel·lació número 364/2019, tramitat en aquesta secció, s'ha dictat la sentència que té l'encapçalament i la dispositiva que diuen així:  
  
«Sentència número 332  
Alacant, 11 de juliol de 2019  
La magistrada de la Secció Cinquena de l'Audiència Provincial d'Alacant, María Teresa Serra Abarca, he vist les actuacions de judici verbal, seguides en el Jutjat de Primera Instància número 6 d'Alacant, de què conec en grau d'apel·lació en virtut del recurs entaulat per la part codemandada, Iosebi Khelidze i Lela Khelidze, part que ha intervingut en aquesta alçada en la condició de recurrent, representada pel procurador Carlos Martín Roger Belli i dirigida pel lletrat Antonio José Gascón Castillo; com a apel·lada la part demandant Comunitat de Propietaris Edificio San Juan de Alicante (comunitat general i comunitat escala 7), representada pel procurador Juan Carlos Olcina Fernández amb la direcció del lletrat Adolfo Gómez Giménez-Girón; i com a apel·lada no personada la part codemandada Giorgberidze Rusudan, declarat en situació de rebel·lia processal en la primera instància.  
  
Dispositiva  
Desestime el recurs d'apel·lació interposat contra la sentència dictada amb data 20 de desembre de 2018 en el procediment de judici verbal número 482/2017, tramitat davant del Jutjat de Primera Instància número 6 d'Alacant, i confirme aquesta resolució, amb la imposició expressa de les costes processals causades en aquesta alçada a l'apel·lant.»  
  
  
I perquè conste i valga de notificació de forma deguda al litigant declarat en rebel·lia i en parador ignorat, Giorgberidze Rusudan, es publica aquest edicte i s'adverteix a la part que contra aquesta resolució no es pot interposar cap recurs ordinari.  
  
Alacant, 17 de juliol de 2019.- La lletrada de l'Administració de justícia: Inmaculada Rubio Sáenz.
Diari Oficial de la Generalitat Valenciana


Sumari del DOGV 8697, del 13-12-2019 (2019/10948)

Informació pública de l'acord de fusió per absorció i canvi de denominació de la cooperativa absorbent.
-------------------------------------------------------------------------------------------------------

### Dades del document

Número de DOGV
:   8697

Data del DOGV
:   13-12-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/10645


Organisme emissor
:   Versis Consulting, COOP V.

Tipus de document
:   Anunci

Informació pública de l'acord de fusió per absorció i canvi de denominació de la cooperativa absorbent. [2019/10642]  
En compliment del que disposa la legislació vigent, es fa públic que les assemblees generals d'ambdues cooperatives, celebrades el dia 31 d'octubre de 2019, van acordar per unanimitat dur a terme la fusió d'aquestes per mitjà de l'absorció de Cta Consultors, Coop. V. per Versis Consulting, Coop. V., que passarà a denominar-se Versis Cta Consulting, Coop. V.   
  
València, 7 de novembre de 2019.- Els presidents dels consells rectors: Manuel Villanueva Torán i Alicia Pedrós Navarro.
Diari Oficial de la Generalitat Valenciana


Sumari del DOGV 8473, del 28-01-2019 (2019/389)

Correcció d'errades de la informació pública de la sol·licitud d'autorització administrativa, aprovació de projecte i declaració en concret d'utilitat pública tramitada en l'expedient número ATLINE/2011/342/46/E.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8473

Data del DOGV
:   28-01-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/389


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Correcció d'errades

Correcció d'errades de la informació pública de la sol·licitud d'autorització administrativa, aprovació de projecte i declaració en concret d'utilitat pública tramitada en l'expedient número ATLINE/2011/342/46/E. [2019/389]  
S'ha advertit una errada material en la relació concreta i individualitzada de béns i drets afectats (DOGV 7557, 26.06.2015; i BOP 108, 09.06.2015), i d'acord amb el que disposa l'article 109.2 de la Llei 39/2015, d'1 d'octubre, del procediment administratiu comú de les administracions públiques, se'n fa la rectificació:  
  
On diu:  
«Línia subterrània a 20 kv D/C LA-180 des de la ST Picassent fins al suport núm. 6001034, als termes municipals de Picassent i Silla (València)»;  
Ha de dir:  
«Línia aèria a 20 kv D/C LA-180 des de la ST Picassent fins al suport núm. 6001034, als termes municipals de Picassent i Silla (València)».  
  
València, 20 de juny de 2018.- El cap de la Secció d'Energia: Roberto Ánchel Añó.
Diari Oficial de la Generalitat Valenciana


Sumari del DOGV 8501, del 07-03-2019 (2019/1607)

Bases de la convocatòria i correcció d'errades del procés de consolidació d'ocupació temporal per a la provisió en propietat, pel sistema de concurs oposició, de set places d'agents de policia local.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8501

Data del DOGV
:   07-03-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/1607


Data del document
:   15-02-2019

Organisme emissor
:   Ajuntament de Vilamarxant

Tipus de document
:   Anunci

Descriptors 

:   * Vilamarxant
    * concurs administratiu

Bases de la convocatòria i correcció d'errades del procés de consolidació d'ocupació temporal per a la provisió en propietat, pel sistema de concurs oposició, de set places d'agents de policia local. [2019/1607]  
En els butlletins oficials de la província de València número 20, de 29 de gener de 2019, i número 31, de 13 de febrer de 2019, apareixen íntegrament publicades les bases de la convocatòria i una correcció d'errors per a la provisió en propietat, pel sistema de concurs oposició, de set places d'agents de policia local vacants en la plantilla municipal.  
  
  
Aquestes places tenen les següents característiques:  
Grup: C; subgrup: C1; escala: bàsica; categoria: agent; denominació: agent de policia local; nombre de vacants: set.  
Els successius anuncis d'aquesta convocatòria, quan procedisquen de conformitat amb les bases, es publicaran en el Butlletí Oficial de la Província de València. Així mateix es publicaran en la seu electrònica de l'Ajuntament de Vilamarxant, adreça https://vilamarxant.sedelectronica.es, secció tauler d'anuncis.  
El termini de presentació de sol·licituds serà de vint dies hàbils a comptar des de l'endemà de la publicació de la convocatòria en Boletín Oficial del Estado.  
Cosa que es fa pública perquè se'n prenga coneixement.  
  
Vilamarxant, 15 de febrer de 2019.- El regidor delegat de Personal: Eliseo Sanz Serrano.
Diari Oficial de la Generalitat Valenciana


Sumari del DOGV 8466, del 17-01-2019 (2019/315)

RESOLUCIÓ de 3 de gener de 2019, del director general de l'Institut Valencià de la Joventut, per la qual es disposa la publicació del nomenament de les persones integrants de la Comissió Permanent del Consell Valencià de la Joventut.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8466

Data del DOGV
:   17-01-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/315


Data del document
:   03-01-2019

Organisme emissor
:   Institut Valencià de la Joventut

Tipus de document
:   Resolució

Descriptors 

:   * Institut Valencià de la Joventut

RESOLUCIÓ de 3 de gener de 2019, del director general de l'Institut Valencià de la Joventut, per la qual es disposa la publicació del nomenament de les persones integrants de la Comissió Permanent del Consell Valencià de la Joventut. [2019/315]  
El Consell Valencià de la Joventut és el màxim òrgan de representació de les organitzacions de la joventut valenciana i l'interlocutor amb el Consell i les institucions públiques. Està regulat per la Llei 15/2017, del 10 de novembre, de la Generalitat, de Polítiques integrals de joventut.  
  
El 15 de desembre de 2018, en l'Assemblea General Extraordinària del Consell Valencià de la Joventut, es va elegir una nova Comissió Permanent, com a òrgan d'execució del Consell.  
L'article 26, apartat 5 de la citada Llei 15/2017, de 10 de novembre, de la Generalitat, disposa que el nomenament de la Comissió Permanent haurà de ser publicat en el Diari Oficial de la Generalitat Valenciana (DOGV).  
Per tot això, resolc:  
Disposar la publicació, en el Diari Oficial de la Generalitat Valenciana (DOGV), de la Comissió Permanent del Consell Valencià de la Joventut, integrada pels membres següents:  
  
Presidència Pilar M. Blasco Climent  
Vicepresidència primera David Lizandra Mora  
Vicepresidència Yolanda Trujillo Adrià  
Secretaria Raquel Sanahuja Bertomeu  
Tresoreria Juan Enrique Gallo González  
Vocalia Xabier Triana Gómez  
Vocalia Miguel Giraldos Borque  
Vocalia Vanessa Pérez Morón  
Vocalia Guillem Irles Nieto  
  
  
  
València, 3 de gener de 2019.- El director general de l'Institut Valencià de la Joventut: Jesús Martí Nadal.
Diari Oficial de la Generalitat Valenciana


Sumari del DOGV 8608, del 07-08-2019 (2019/8080)

CORRECCIÓ d'errades de la Resolució de 19 de juliol de 2019 de la directora general de Recursos Humans, per la qual es nomena personal estatutari fix a les persones aspirants aprovades en el concurs oposició pel torn lliure per a la provisió de vacants de la categoria de facultatiu o facultativa especialista en psicologia clínica d'institucions sanitàries de la Conselleria de Sanitat Universal i Salut Pública.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8608

Data del DOGV
:   07-08-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/8080


Data del document
:   05-08-2019

Organisme emissor
:   Conselleria de Sanitat Universal i Salut Pública

Tipus de document
:   Correcció d'errades

Correcció d'errades

 Descriptors 

:   * Conselleria de Sanitat Universal i Salut Pública

CORRECCIÓ d'errades de la Resolució de 19 de juliol de 2019 de la directora general de Recursos Humans, per la qual es nomena personal estatutari fix a les persones aspirants aprovades en el concurs oposició pel torn lliure per a la provisió de vacants de la categoria de facultatiu o facultativa especialista en psicologia clínica d'institucions sanitàries de la Conselleria de Sanitat Universal i Salut Pública. [2019/8080]  
  
Advertit error en la Resolució de 19 de juliol de 2019 de la directora general de Recursos Humans, per la qual es nomena personal estatutari fix a les persones aspirants aprovades en el concurs oposició, pel torn lliure, per a la provisió de vacants de facultatiu o facultativa especialista en psicologia clínica d'institucions sanitàries de la Conselleria de Sanitat Universal i Salut Pública, publicada en el DOGV n. 8602 de 30 de juliol de 2019, procedeix la seua rectificació.  
  
En l'annex I, on diu:   
  
5 \*\*\*1053\*\* DF BERLANGA ADELL, MARÍA ÁNGELES HOSPITAL UNIVERSITARI I POLITÉCNIC LA FE I C.E. / València  
  
  
Ha de dir:  
  
5 \*\*\*9495\*\* DF BERLANGA   
ADELL, MARÍA ÁNGELES HOSPITAL UNIVERSITARI I POLITÉCNIC LA FE I C.E. / València  
  
  
  
València, 5 d'agost de 2019.- La directora general de Recursos Humans: Carmen López Delgado.